**OBRAZLOŽENJE**

**Nacrta prijedloga Odluke o izmjeni i dopuni Odluke o načinu pružanja javne usluge prikupljanja miješanog komunalnog i biorazgardivog otpada**

Odlukom o načinu pružanja javne usluge prikupljanja miješanog komunalnog i biorazgradivog komunalnog otpada („Službene novine“ Grada Pule br. 01/18) započeo je proces uspostave javnog, postojanog i ekonomski učinkovitog sustava sakupljanja komunalnog otpada na području Grada Pule, a sve u skladu s načelnima održivog razvoja, zaštite okoliša, gospodarenja otpadom i zaštitom javnog interesa.

U tom smislu, a u svrhu osiguranja korisnicima još bolje i kvalitetnije usluge Grad Pula-Pola pristupio je izradi Nacrta prijedloga Odluke o izmjeni i dopuni Odluke o načinu pružanja javne usluge prikupljanja miješanog komunalnog i biorazgradivog komunalnog otpada. Izmjenama i dopunama u članku 8. Odluke uvodi se dodatna mogućnost korisnicima da se opredijele za spremnike volumena od 60 litara i 1100 litara. Važečom Odlukom utvrđena je mogućnost korištenja spremnika od 80, 120 , 240, 360 i 770 litara, te se izmjenama i uvođenjem dodatnih volumena proširuje mogućnost korisnicima javne usluge za adekvatan odabir spremnika. Takođor, nakon poduzetih aktivnosti s gospodarstvenicima i analize njihovih prijedloga u cilju ekonomičnijeg načina provedbe sustava procijenjeno je da se gospodarstvenicima koji imaju vrlo veliki broj spremnika , odnosno koji se kod odlaganja otpada koriste prešom uvede obračun prema kriteriju mase predanog otpada , te je predložena izmjena i dopuna članka 33. Odluke. .Zbog uvođenja mase kao kriterija količine preuzetog komunalnog otpada u članku 33. Odluke navedena je i formula po kojoj bi se naplaćivala usluga temeljem navedenog kriterija.

Temeljem odredbi Zakona o pravu na pristup informacijama ( Narodne novine br. 25/13 i 85/15) u cilju upoznavanja zainteresirane javnosti s područja Grada Pula-Pola s Nacrtom prijedloga Odluke o izmjeni i dopuni Odluke o načinu pružanja javne usluge prikupljanja miješanog komunalnog i biorazgradivog otpada, a time i pribavljanja mišljenja, primjedbi i prijedloga provest će se savjetovanje s zainteresiranom javnošću.

Savjetovanje s zainteresiranom javnošću započinje dana 14. 06. 2018. te završava zaključno s danom 16. 07. 2018. koji je ujedno i krajnji rok za dostavu mišljenja, primjedbi i prijedloga na Nacrt prijedloga Odluke.

Adresa elektroničke pošte na koju se dostavljaju mišljenja, primjedbe i prijedlozi glasi:

javno.komunalniotpad@pula.hr